Diari Oficial de la Generalitat Valenciana


Sumari del DOGV 4921, del 11-01-2005 (2004/13626)

RESOLUCIÓ de 30 de novembre de 204, del president del Consell de Govern del Consorci Hospital General Universitari de València, Convocatòria CO/06/2004, per la qual convoca concurs oposició, accés lliure, per a la provisió de 4 llocs de treball de metge adjunt d'anestèsia, grup A, dependents del consorci.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4921

Data del DOGV
:   11-01-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/13383


Data del document
:   30-11-2004

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * metge
    * concurs administratiu
    * administració regional

RESOLUCIÓ de 30 de novembre de 204, del president del Consell de Govern del Consorci Hospital General Universitari de València, Convocatòria CO/06/2004, per la qual convoca concurs oposició, accés lliure, per a la provisió de 4 llocs de treball de metge adjunt d'anestèsia, grup A, dependents del consorci. [2004/13765]
  
De conformitat amb l'Oferta d'Ocupació Pública de 2003 del Consorci Hospital General Universitari de València, aprovada per Resolució de 30 de gener de 2004, del seu president, i amb el que disposa l'article nou del conveni col·lectiu vigent, es fa necessari, a fi d'atendre les necessitats de recursos humans del consorci, convocar concurs oposició, accés lliure, per a la cobertura, de 4 llocs de treball de metge adjunt d'anestèsia, grup A, dependents del consorci.
  
Negociades prèviament en la Comissió Paritària del Conveni les bases reguladores de la present convocatòria, de conformitat amb l'article cinc del referit conveni col·lectiu.
  
En virtut d'això, i fent ús de les atribucions conferides en l'apartat primer, punt 2, de l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, resolc:
  
Primer. Objecte
  
Convocar un procés selectiu per a la provisió de 4 llocs de treball de metge adjunt d'anestèsia, grup A, del Consorci Hospital General Universitari de València, mitjançant el sistema de concurs oposició, accés lliure, d'acord amb les bases que es publiquen en l'annex I de la present resolució.
  
Segon. Publicitat
  
Fer pública la convocatòria mitjançant la seua inserció en el Diari Oficial de la Generalitat Valenciana.
  
Tercer. Recursos
  
La present resolució és definitiva en via administrativa, i podrà ser impugnada pels interessats mitjançant la interposició del recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptats a partir de la publicació de l'acte recorregut, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, així com en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició, davant el mateix òrgan que va dictar l'acte que es recorre, en el termini d'un mes comptat des de l'endemà de la seua publicació, de conformitat amb els articles 116 i 117 de la referida Llei 30/1992, segons la redacció modificada per la Llei 4/1999.
  
Tot això sense perjudici que s'utilitze qualsevol altre recurs que per al seu dret estime convenient.
  
València, 30 de novembre de 2004.- El president del Consorci: Vicente Rambla Momplet.
  
ANNEX I
  
BASES DEL CONCURS OPOSICIÓ
  
DE METGE ADJUNT D'ANESTÈSIA
  
1. Normes generals
  
1.1. Les presents bases tenen com a objecte convocar un procés selectiu per a la provisió, pel torn lliure, de 4 llocs de treball de metge adjunt d'anestèsia, grup A, del Consorci Hospital General Universitari de València, corresponents a l'Oferta d'Ocupació Pública de 2003 del consorci, aprovada per Resolució de 30 de gener de 2004, del seu president.
  
1.2. El procés selectiu es durà a terme mitjançant el sistema de concurs oposició, que es regirà pel que disposen aquestes bases i la resta de normativa d'aplicació.
  
1.3. D'acord amb el que estableix la Llei 13/1982, de 7 d'abril, d'Integració Social del Minusvàlid, en les presents proves seran admeses les persones amb minusvalideses en igualtat de condicions que els altres aspirants.
  
1.4. Els aspirants que superen el procés selectiu formalitzaran un contracte com a empleats públics en règim jurídic laboral, de caràcter fix. En el contracte s'establirà un període de prova de tres mesos.
  
1.5. Les places objecte de la present convocatòria veuran automàticament modificat el seu règim jurídic en el cas que un canvi organitzatiu'funcional de l'estructura del Consorci Hospital General Universitari de València ho dispose així. L'òrgan competent del consorci adoptarà les resolucions que calguen, si és el cas, per a l'efectivitat d'aquesta disposició.
  
1.6. Les places convocades estan dotades amb les retribucions que determina el conveni col·lectiu vigent.
  
1.7. El personal que obtinga plaça en la present convocatòria no podrà compatibilitzar l'exercici d'aquesta amb un segon lloc de treball, càrrec o activitat en el sector públic, excepte en els supòsits excepcionals que preveuen les disposicions vigents en matèria d'incompatibilitat.
  
1.8. El règim de prestació de serveis serà indistintament de matí, vesprada i/o nit, segons l'establert reglamentàriament. El règim d'horari serà l'establert en el conveni col·lectiu vigent.
  
2. Requisits generals que han de reunir els concursants
  
a) Posseir la nacionalitat espanyola o la d'un estat membre de la Unió Europea, així com d'aquells estats als quals, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què aquesta es troba definida en el Tractat Constitutiu de la Unió Europea.
  
b) Estar en possessió del títol de llicenciat o doctor en Medicina i Cirurgia, i títol de metge especialista expedit pel ministeri corresponent, en l'especialitat a la qual es pretén accedir, o en condicions d'obtenir-lo dins el termini de presentació de sol·licituds. En cas de titulacions obtingudes a l'estranger caldrà estar en possessió de la credencial que n'acredite l'homologació.
  
c) Posseir la capacitat física i psíquica necessària per a l'exercici de les funcions que es deriven del nomenament corresponent.
  
d) Haver fet els 18 anys.
  
e) Tenir la capacitat legal per a contractar la prestació del seu treball, d'acord amb el que preveu l'article 7 de l'Estatut dels Treballadors.
  
f) No haver estat separat mitjançant expedient disciplinari del servei de qualsevol administració o servei públic en els sis anys anteriors a la convocatòria, ni trobar-se inhabilitat amb caràcter ferm per a l'exercici de funcions públiques ni, si és el cas, per a la professió corresponent.
  
g) En el cas dels nacionals d'altres estats esmentats en el paràgraf a), no trobar-se inhabilitat, per sanció o pena, per a l'exercici professional o per a l'accés a funcions o serveis públics en un estat membre de la Unió Europea o de l'Espai Econòmic Europeu, ni haver estat separat, per sanció disciplinària, d'algunes de les seues administracions o serveis públics en els sis anys anteriors a la convocatòria.
  
h) Haver ingressat els drets d'examen que s'especifiquen en la base 5 de la convocatòria.
  
i) Els aspirants que sol·liciten adaptació, d'acord amb el que estableix la base 4, hauran d'estar en possessió de la certificació expedida per l'òrgan competent, que acredite la condició de minusvàlid en grau igual o superior al 33%.
  
3. Acreditació dels requisits
  
Per a ser admesos a la realització de les proves, els aspirants manifestaran en les seues instàncies que reuneixen, el darrer dia del termini de presentació de sol·licituds, tots i cada un dels requisits i les condicions exigits en la base anterior. Aquests requisits s'hauran de mantenir al llarg de tot el procés selectiu, fins al moment de la presa de possessió. No reunir els requisits o no mantenir-los al llarg de tot el procés comportarà l'exclusió del procés i/o la nul·litat de la plaça adjudicada, si és el cas.
  
Els requisits establerts en la base 2, excepte l'abonament de les taxes per drets d'examen, i la certificació referida en la base 2.i), els acreditarà l'aspirant fefaentment en la forma prevista en la base 11, relativa a la presentació de documents. El pagament i la justificació dels drets d'examen, que serà previ a la presentació de sol·licituds, s'efectuarà com s'indica en la base 5.
  
4. Aspirants amb discapacitació
  
El tribunal establirà, per a les persones discapacitades que ho sol·liciten, les adaptacions possibles de temps i mitjans per a la realització de les proves. En tot cas, les adaptacions esmentades no podran desvirtuar el caràcter d'aquelles, la finalitat de les quals és valorar l'aptitud dels aspirants per a les funcions pròpies de la plaça a què concurse. A aquest efecte els interessats hauran de formular la petició en la casella corresponent de la sol·licitud de participació, indicant les mesures d'adaptació que necessiten, d'acord amb la classificació següent:
  
1) Eliminació de barreres arquitectòniques i taula adaptada a la cadira de rodes.
  
2) Ampliació del temps de duració de l'exercici.
  
3) Augment de la grandària dels caràcters de l'examen, per dificultat de visió.
  
4) Necessitat intèrpret, a causa de sordesa.
  
5) Sistema de braille d'escriptura, per invident.
  
6) Altres, especificant-ne quines, mitjançant document que s'aportarà junt amb la sol·licitud.
  
Així mateix hauran d'aportar junt amb la sol·licitud de participació, la certificació referida en la base 2.i) de la present convocatòria, indicant la seua aportació en el requadre corresponent de la sol·licitud.
  
Si en el desenvolupament de les proves se suscitaren dubtes raonables al tribunal respecte a l'aptitud funcional d'un aspirant, podrà demanar el dictamen corresponent de l'òrgan competent, i en aquest cas l'aspirant podrà participar condicionalment en el procés selectiu, quedant en suspens la resolució definitiva sobre l'admissió i exclusió de les proves fins a la recepció del dictamen.
  
5. Sol·licitud i drets d'examen
  
Els interessats a participar en el concurs oposició hauran d'emplenar la seua sol·licitud de participació en el procés, ajustant-se necessàriament al model que li serà facilitat en el consorci. En l'imprés hauran de consignar el codi número «06» corresponent a la convocatòria.
  
Els sol·licitants hauran de llegir les instruccions que figuren en l'imprés. Una vegada emplenat, de conformitat amb les instruccions i amb les presents bases, haurà d'ingressar la quantitat de e 28 euros en concepte de drets d'examen, en el compte 1004/8061/31/1258909572 de l'entitat financera Banco de Crédito Local (Grupo BBVA).
  
Abonats els drets d'examen, l'entitat financera on es realitze l'ingrés segellarà i datarà tots els exemplars de què consta la sol·licitud, en el lloc habilitat per a això, conservant l'exemplar corresponent a l'entitat financera i tornant la resta a l'interessat.
  
Les sol·licituds, degudament emplenades, amb la justificació de l'abonament dels drets d'examen, i acompanyades de qualsevol altra documentació que corresponga, es podran presentar en el Registre General del Consorci Hospital General Universitari de València (Av. Tres Forques, s/n de València), o mitjançant qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú. En el cas que la instància es presentara en l'oficina de correus, haurà d'oferir-se obligatòriament en sobre obert perquè el funcionari estampe el segell de dates en el lloc destinat per a això en les sol·licituds (tant en l'original com en les còpies).
  
Un dels exemplars de la sol·licitud quedarà en poder de l'interessat i li servirà de justificant. En tots els exemplars del model de sol·licitud haurà de figurar el segell de l'entitat financera (acreditatiu d'haver abonat els drets d'examen), i el segell de registre de l'organisme on es diposite, acreditatiu d'haver presentat la instància dins el termini establert a aquest efecte.
  
La falta de qualsevol dels requisits o segells anteriorment esmentats per a la presentació de sol·licituds en temps i forma, determinarà l'exclusió de l'aspirant. En cap cas el pagament en l'entitat financera suposarà la substitució del tràmit de presentació administrativa de sol·licituds, en temps i forma, conforme al que es preveu anteriorment.
  
El termini de presentació de sol·licituds serà d'un mes, comptat a partir de l'endemà de la publicació d'aquesta convocatòria en el Diari Oficial de la Generalitat Valenciana. Si l'últim dia del termini és inhàbil, s'entendrà prorrogat al primer dia hàbil següent.
  
La consignació de dades falses en la instància, o en la documentació aportada pels aspirants, comportarà l'exclusió del concurs i/o la nul·litat de la plaça adjudicada si és el cas, sense perjudici de les mesures legals que hi corresponguen.
  
El domicili que figure en la sol·licitud, serà el considerat a efectes de notificació, sent responsabilitat exclusiva de l'aspirant tant els errors en la consignació d'aquell com la comunicació a aquest consorci de qualsevol canvi en el domicili. Aquesta comunicació podrà efectuar-se en qualsevol dels llocs habilitats per a la presentació de la sol·licitud, sense que en cap cas aquests canvis puguen afectar el tràmit administratiu ja efectuat.
  
Procedirà la devolució de les taxes per drets d'examen únicament en els supòsits i procediments previstos en l'article 9.4 de la Llei 12/1997, de Taxes de la Generalitat Valenciana.
  
6. Forma d'accés
  
Els aspirants hauran d'assenyalar en la seua sol·licitud la forma d'accés per la qual concorren als processos selectius. Els aspirants que no indiquen en la seua sol·licitud el torn pel qual concorren, o n'indiquen diversos, seran admesos d'ofici en el torn general d'accés lliure.
  
7. Tribunal
  
El tribunal qualificador de la present convocatòria estarà compost per 7 membres, i s'haurà de designar el mateix nombre de suplents, i tindrà la composició següent: president/a, secretari/ària i 5 vocals, un dels quals serà proposat pel Comité d'Empresa, de conformitat amb el que estableix l'article 9.7 del conveni col·lectiu vigent.
  
La relació nominal dels membres del tribunal serà publicada en el DOGV amb una antelació mínima d'un mes a la data de començament de les proves, mitjançant una resolució de l'òrgan competent.
  
El tribunal és l'òrgan col·legiat que té com a missió la determinació concreta del contingut de les proves, la qualificació i la valoració dels aspirants, l'elaboració de la proposta de resolució de la convocatòria, i l'adopció de totes les mesures que calguen per al correcte desenvolupament dels processos selectius, i no podrà aprovar ni declarar que ha superat les proves selectives un nombre d'aspirants superior al de les places convocades. Qualsevol proposta que contravinga el que estableix aquesta norma, serà nul·la de ple dret.
  
Els criteris d'actuació del tribunal, en relació amb les proves selectives, es faran públics abans de la realització de les proves.
  
Les publicacions del tribunal es realitzaran mitjançant un acord d'aquest.
  
El procediment d'actuació del tribunal qualificador s'ajustarà en tot moment a les presents bases i al que disposa la Llei 30/1992, de 26 de novembre, en la redacció donada per la Llei 4/1999, i la resta de normes d'aplicació.
  
El tribunal podrà designar, per al desenvolupament del seu treball, tots aquells col·laboradors, assessors, especialistes o ajudants tècnics que estime convenients. Aquests hauran de posseir titulació acadèmica de nivell igual o superior a l'exigida per la convocatòria respectiva.
  
El tribunal tindrà la consideració d'òrgan col·legiat de l'administració i, com a tal, el seu funcionament s'adaptarà a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999. Tant els seus membres, com els seus assessors estaran sotmesos a les causes d'abstenció i recusació previstes en la llei esmentada.
  
S'entendrà que està constituït el tribunal quan hi assistisca la majoria absoluta dels seus membres i necessàriament d'entre ells el seu president o el suplent, el qual tindrà vot de qualitat en cas d'empat.
  
El tribunal, a efectes de gratificacions i indemnitzacions, es regirà pel que disposa el Decret 24/1997, d'11 de febrer, del Consell de la Generalitat Valenciana, i l'Ordre de 23 de juliol de 1998 (DOGV de 15.09.1998) que el desplega, sobre indemnitzacions per raó del servei.
  
A efectes de comunicacions i la resta d'incidències, el tribunal tindrà la seu a la Direcció de Recursos Humans del Consorci Hospital General Universitari de València, Av. Tres Forques, s/n, 46699 València.
  
8. Admissió d'aspirants
  
8.1. Llistat provisional d'aspirants admesos i exclosos
  
Els aspirants queden vinculats a les dades que hagen fet constar en les seues sol·licituds, i només podran sol·licitar la seua modificació mitjançant escrit motivat, dins el termini establert en la base 5 per a la presentació de sol·licituds.
  
Finalitzat el termini de presentació de sol·licituds, l'òrgan convocant publicarà en el DOGV la resolució per la qual s'aprova el llistat provisional d'aspirants admesos i exclosos al procés selectiu. El llistat constarà de dues relacions, una d'aspirants admesos i una altra d'aspirants exclosos, consignant, si és el cas, la causa o les causes d'exclusió. En ambdues relacions s'expressarà el DNI, els cognoms i el nom, i el torn d'accés dels aspirants.
  
Els aspirants disposaran d'un termini de deu dies, a partir de la seua publicació en el DOGV, per a al·legar el que estimen convenient al seu dret, de conformitat amb el que estableix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999. Les al·legacions podran presentar-se en els llocs indicats en la base 5 per a l'entrega de sol·licituds.
  
En tot cas, a fi d'evitar errors i, en el supòsit de produir-se, possibilitar la seua esmena en temps i forma, els aspirants hauran de comprovar que figuren admesos en el procés, i que el seu DNI, cognoms i nom, i torn d'accés són correctes.
  
8.2. Llistat definitiu d'aspirants admesos i exclosos
  
Finalitzat el termini per a presentar al·legacions, vistes aquestes i esmenats els defectes si escau, l'òrgan convocant publicarà en el DOGV la resolució per la qual s'aprova el llistat definitiu d'aspirants admesos i exclosos del procés selectiu, en la mateixa forma que el llistat provisional. En la resolució esmentada s'establirà, amb almenys 15 dies d'antelació, el lloc, la data i l'hora d'inici del primer exercici de la fase d'oposició. Aquesta publicació servirà de notificació als interessats, donant per contestades les al·legacions presentades al llistat provisional.
  
9. Desenvolupament del procés selectiu
  
El procediment de selecció dels aspirants serà el de concurs oposició, que constarà d'una fase d'oposició, que se celebrarà en primer lloc i que tindrà caràcter eliminatori, i d'una fase de concurs per als qui superen la fase anterior.
  
L'actuació dels opositors es realitzarà seguint l'ordre alfabètic de cognoms, i començarà per la lletra B, de conformitat amb la Resolució de 25 de març de 2004, de la Conselleria de Justícia i Administracions Públiques, de la Generalitat Valenciana, per la qual es determina la lletra per a fixar l'ordre d'intervenció dels aspirants en les proves selectives.
  
9.1. Fase d'oposició
  
9.1.1. Proves selectives de la fase d'oposició
  
La fase d'oposició consta de les següents proves, obligatòries i eliminatòries:
  
Primera prova: consistirà en la realització d'un qüestionari de preguntes, referides al contingut del programa que figura en l'annex III de la present resolució. El qüestionari adoptarà la forma de test amb quatre alternatives de respostes de les quals només una serà la correcta. Del total de preguntes almenys dos terços es correspondran amb el bloc de coneixements específics del programa.
  
El temps de realització de l'examen serà determinat prèviament pel tribunal, i en cap cas serà inferior a cinquanta segons per pregunta.
  
Segona prova: consistirà en el desenvolupament de dos supòsits de caràcter pràctic, d'entre tres com a mínim, proposats pel tribunal, en relació amb el bloc de coneixements específics del programa que figura en l'annex III de la present resolució. Aquesta prova podrà realitzar-se mitjançant un qüestionari de preguntes amb respostes alternatives.
  
9.1.2. Qualificació de les proves selectives de fase d'oposició
  
La puntuació màxima a obtenir en la fase d'oposició serà de seixanta punts, que es distribuirà de la manera següent:
  
Primera prova: es qualificarà de zero a trenta punts, i caldrà obtenir per a superar-la un mínim de quinze punts.
  
El nombre de respostes correctes netes, corresponent al nivell de coneixements mínims exigits per a aconseguir els quinze punts en la prova, el determinarà el tribunal abans de la realització d'aquesta.
  
Les contestacions errònies es valoraran negativament amb una penalització equivalent a un terç del valor de cada contestació correcta, i les contestacions en blanc no puntuaran. La fórmula de correcció serà:
  
Respostes correctes netes = nombre d'encerts - (nombre d'errors/3).
  
Establertes les respostes correctes netes es convertiran en puntuacions finals mitjançant una distribució proporcional.
  
Segona prova: es qualificarà de zero a trenta punts, i caldrà obtenir per a superar-la un mínim de quinze punts. Els criteris d'actuació del tribunal, respecte d'aquesta prova, es faran públics abans de la realització.
  
9.1.3. Relació d'aspirants que han superat la fase d'oposició
  
Finalitzades les proves selectives el tribunal farà pública, en els llocs assenyalats en la base 14, la relació d'aspirants que han superat la fase d'oposició, ordenada per puntuació de major a menor. Aquesta relació consistirà en una llista que comprendrà els aspirants que han superat tots els exercicis de la fase d'oposició, de conformitat amb les presents bases, amb expressió del seu DNI, cognoms i nom, torn d'accés, i qualificació de la fase d'oposició.
  
La qualificació de la fase d'oposició vindrà determinada per la suma de les puntuacions obtingudes en cada una de les proves que han de superar els aspirants.
  
9.1.4. Desenvolupament de la fase d'oposició
  
El primer exercici de la fase d'oposició es realitzarà en el lloc, la data i l'hora que s'establisca en la resolució per la qual s'aprove i publique en el DOGV el llistat definitiu d'aspirants admesos i exclosos al procés selectiu.
  
Els aspirants seran convocats per a cada exercici o prova en crida única.
  
Els aspirants hauran d'observar en tot moment les instruccions dels membres del tribunal o personal col·laborador durant la celebració de les proves, amb vista a l'adequat desenvolupament de les mateixes. Qualsevol alteració en el normal desenvolupament de les proves per part d'un o una aspirant, quedarà reflectida en l'acta corresponent, i l'aspirant podrà continuar el desenvolupament de l'exercici amb caràcter condicional fins que el tribunal resolga sobre l'incident.
  
Abans de l'inici de cada exercici o prova, i sempre que s'estime convenient durant el desenvolupament d'aquest, els membres del tribunal, o els seus col·laboradors, comprovaran la identitat dels aspirants mitjançant la presentació del DNI, o del resguard amb fotografia, del passaport o del permís de conduir o els documents equivalents per als nacionals d'altres estats a què fa referència la base segona, sense que per a aquest efecte siguen vàlides les fotocòpies compulsades de tals documents; també podran sol·licitar, per a la seua comprovació, si és el cas, l'exemplar per a l'interessat de la sol·licitud d'admissió a les proves.
  
Els aspirants quedaran decaiguts en el seu dret quan es personen en els llocs de celebració una vegada iniciades les proves, o per la inassistència a aquestes, encara que es dega a causes justificades.
  
D'acord amb el Reial Decret 192/1988, de 4 de març, durant la realització dels exercicis no és permés fumar en els llocs de celebració d'aquests.
  
Començades les proves, l'anunci de la celebració dels restants exercicis es farà públic pel tribunal, de conformitat amb el que estableix la base 14, amb una antelació mínima de 12 hores si la crida és per a la sessió següent d'un mateix exercici i de 48 hores com a mínim si es tracta de la convocatòria per a un exercici distint.
  
Els aspirants disposaran d'un termini de tres dies des de la realització de l'exercici o prova per a plantejar impugnacions contra les preguntes formulades. Amb aquest fi, quan els exercicis o proves consistisquen en qüestionaris de preguntes amb respostes alternatives, durant els dies següents a la celebració de l'exercici el tribunal farà pública la plantilla de respostes. En tot cas les impugnacions hauran dirigir-se, degudament documentades, a la seu del tribunal.
  
Posteriorment el tribunal publicarà la relació d'aspirants que han superat l'exercici o prova, amb expressió del seu DNI, cognoms i nom, torn d'accés i puntuació obtinguda. La publicació indicarà, si és el cas, les modificacions realitzades pel tribunal sobre la base de les impugnacions plantejades.
  
Finalitzats tots els exercicis d'aquesta fase, el tribunal farà pública la relació d'aspirants que han superat la fase d'oposició, de conformitat amb el que estableix la base 9.1.3.
  
9.2. Fase de concurs
  
La fase de concurs consistirà en la valoració pel tribunal, dels mèrits degudament acreditats en temps i forma, pels aspirants que han superat la fase d'oposició, d'acord amb el que estableixen les presents bases, i amb el barem de mèrits que consta com a annex II de la present resolució. La puntuació màxima de la fase de concurs serà de 40 punts, que es distribuiran d'acord amb el referit barem.
  
Amb aquest fi, els aspirants que hagueren superat la fase d'oposició, disposaran d'un termini de 10 dies hàbils, comptats a partir de l'endemà de la data de publicació de la relació referida en la base 9.1.3., per a presentar, en els llocs indicats en la base 5, la documentació següent dirigida al tribunal:
  
1. Autovaloració dels mèrits que l'aspirant considera valorables de conformitat amb el barem de mèrits de la convocatòria. En cap cas aquesta autoavaluació vincularà al tribunal, tenint un caràcter merament orientatiu.
  
2. Documentació original o fotocòpies compulsades acreditatives dels mèrits al·legats.
  
El temps de còmput per als mèrits al·legats en el currículum finalitzarà el dia de la publicació de la present convocatòria en el Diari Oficial de la Generalitat Valenciana.
  
El tribunal, que només podrà valorar la documentació degudament acreditada en temps i forma, en podrà requerir qualsevol aclariment. Quan el requeriment no siga atés, no serà valorat el mèrit corresponent. Així mateix, podrà sol·licitar als aspirants còpia traduïda dels documents al·legats, quan aquests estiguen redactats en idiomes diferents dels oficials a la Comunitat Valenciana.
  
Seran desestimats, sense més tràmit, els documents que continguen alguna esmena, ratllada o raspadura, sempre que no es troben validats sota signatura.
  
En cap cas la puntuació de la fase de concurs podrà ser aplicada per a superar exercicis de la fase d'oposició.
  
9.2.1. Desenvolupament de la fase de concurs
  
Una vegada baremats els mèrits, el tribunal farà publiques les qualificacions atorgades en la fase de concurs als aspirants que van superar la fase d'oposició, concedint-los un termini de deu dies perquè formulen, en els llocs indicats per a la presentació de sol·licituds en la base 5 de les que regeixen el procés, les al·legacions que estimen oportunes en relació amb la seua baremació.
  
10. Relació d'aspirants que han superat el procés selectiu
  
Resoltes les possibles al·legacions, el tribunal farà publica la relació d'aspirants que han superat el procés selectiu, amb expressió del DNI, cognoms i nom, torn d'accés, i qualificació final de cada aspirant, sent aquesta la suma de les qualificacions obtingudes en la fase d'oposició i de concurs.
  
En cap cas el tribunal podrà declarar que ha superat el procés selectiu un nombre superior d'aspirants al de llocs de treball convocats, tenint en compte el que preveu la base primera de la convocatòria. En conseqüència l'acord contindrà una relació dels aspirants seleccionats ordenats de major a menor puntuació, fins a completar el nombre total de llocs convocats.
  
Els casos d'empat que es produïsquen es dirimiran seguint l'ordre preferent dels apartats del barem de mèrits establert en l'annex II, seguint la numeració de menor a major que tenen assignada. De persistir l'empat s'adjudicarà per ordre alfabètic de cognoms, que s'iniciarà per la lletra B, de conformitat amb el que estableix la base 9.
  
La relació d'aspirants que han superat el procés selectiu serà remesa al director de Recursos Humans del consorci, a fi que emeta la proposta de nomenament corresponent.
  
11. Presentació de documents
  
En el termini de cinc dies hàbils, a comptar des del següent a aquell en què es va fer pública la relació referida en la base anterior, els aspirants que han superat el concurs oposició hauran de presentar en els llocs indicats en la base 5, els documents següents, dirigits a la Direcció de Recursos Humans del consorci:
  
a) Fotocòpia del DNI o certificació de naixement expedida pel Registre Civil corresponent, o document equivalent per als nacionals d'altres estats, degudament compulsada.
  
b) Fotocòpia compulsada del títol acadèmic exigible segons el que estableix la base segona de la present convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes a l'estranger fotocòpia compulsada de la credencial que acredite l'homologació que corresponga.
  
c) Declaració de no haver estat separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques. Per als aspirants que no posseïsquen la nacionalitat espanyola, la declaració es referirà a no estar sotmesos a sanció disciplinària o condemna penal que impedisca en el seu estat l'accés a la funció pública.
  
d) Acreditació del coneixement de valencià de conformitat amb el que estableix la base següent.
  
e) Els aspirants que hagen sol·licitat adaptació, hauran d'aportar certificació expedida per l'òrgan competent que acredite tal condició, així com la seua capacitat per a exercir les tasques corresponents a la plaça objecte de la present convocatòria, sempre que no l'hagueren presentat junt amb la sol·licitud de participació en el concurs oposició.
  
Els aspirants proposats seran requerits pels serveis de Salut Laboral del Consorci Hospital General Universitari de València, i hauran de personar-se en la data que se'ls indique, a fi que aquests serveis puguen emetre el certificat mèdic corresponent que acredite la possessió de la capacitat física i psíquica necessària per a l'exercici de les funcions pròpies de les places convocades. El nomenament com a empleat públic en règim jurídic laboral en el lloc de treball que corresponga, quedarà condicionat al contingut del referit informe.
  
Els qui dins el termini fixat, i excepte en els casos de força major, no presenten la documentació requerida, o de l'examen d'aquesta deduisca que no compleixen algun dels requisits assenyalats en la base segona, no podran ser nomenats, i quedaran anul·lades les actuacions realitzades en relació als aspirants esmentats, sense perjudici de la responsabilitat en què puguen haver incorregut per falsedat en la instància.
  
12. Acreditació del coneixement de valencià
  
L'acreditació dels coneixements de valencià pels aspirants que han superat el procés selectiu podrà realitzar-se mitjançant la presentació d'un dels documents següents:
  
a) Títol de Batxillerat o equivalent cursat a la Comunitat Autònoma Valenciana, amb superació de les assignatures de valencià.
  
b) Títol de l'Escola Oficial d'Idiomes corresponent al tercer curs de coneixements de valencià.
  
c) Certificat de Grau Mitjà de la Junta Qualificadora de Coneixements de Valencià.
  
Els qui no hagen acreditat els coneixements de valencià d'acord amb el punt anterior es comprometran a la realització dels oportuns cursos de perfeccionament de valencià que s'organitzen a aquest efecte.
  
Els aspirants podran utilitzar, en el desenvolupament de les proves selectives, siguen aquestes escrites i orals, qualsevol de les dues llengües oficials de la Comunitat Valenciana.
  
13. Nomenament
  
Transcorregut el termini de presentació de documents, vista la relació d'aspirants que han superat el procés selectiu, la documentació presentada per ells, i les certificacions mèdiques expedides pels serveis de Salut Laboral, el director de Recursos Humans realitzarà la proposta de nomenament corresponent.
  
La proposta serà elevada al president del consorci, el qual, de conformitat amb ella, dictarà una resolució, que es publicarà en el DOGV, per la qual nomena com a empleats públics en règim jurídic laboral, amb caràcter fix, els aspirants que han superat el concurs oposició, determinant el termini per a la formalització del contracte. Perdran els drets derivats de la seua participació en els processos selectius els qui, transcorregut el termini no s'hagen incorporat a la seua destinació, excepte causa de força major o impossibilitat així apreciada, amb audiència prèvia de l'interessat, mitjançant una resolució motivada de l'òrgan competent. Sense perjudici del que disposa la base 1.5 de les que regeixen el procés.
  
14. Publicitat
  
Excepte en els casos en què expressament es determine el contrari, les publicacions de les diferents actuacions relatives a la convocatòria es realitzaran en el tauler d'anuncis de la Direcció de Recursos Humans del Consorci Hospital General Universitari de València, comptant els terminis corresponents a partir de la data de la diligència d'exposició en l'esmentat tauler d'anuncis de l'acte en qüestió. Complementàriament, sense caràcter oficial, també es podran fer públics en la pàgina web del Consorci Hospital General Universitari de València, apartat Oposicions i Concursos, i la direcció de la qual és http:www.hguv.org
  
El tribunal podrà determinar la conveniència d'utilitzar altres mitjans només als efectes d'informació.
  
15. Borses de treball
  
Finalitzat el procés, d'acord amb les necessitats de recursos humans del consorci, i amb les normes d'aplicació, si és el cas, l'òrgan competent podrà dictar una resolució per la qual s'aprove la borsa de treball del Consorci Hospital General Universitari de València de la categoria de metge adjunt d'anestèsia. La borsa estarà constituïda pels aspirants que, reunint els requisits exigits en la resolució corresponent, hagen participat en la present convocatòria, ordenats en funció del nombre de fases i/o exercicis realitzats, i dins d'aquests per ordre de puntuació, fins a aconseguir el nombre màxim d'aspirants que podran compondre la borsa, i que es determinarà en la resolució per la qual s'aprove.
  
16. Vinculació
  
Les presents bases vinculen l'administració, el tribunal i els qui participen en aquest procés, i tant la present convocatòria com tots els actes administratius que deriven d'aquesta i de les actuacions del tribunal podran ser impugnats de conformitat amb el que estableix la base 18.
  
17. Dades de caràcter personal
  
Les dades de caràcter personal contingudes en la sol·licitud de participació en el procés podran ser incorporades a un fitxer per al seu tractament per aquesta entitat de dret públic, amb una finalitat exclusivament administrativa en l'àmbit de les seues funcions i competències.
  
Les persones interessades podran exercir els drets d'accés, rectificació, cancel·lació o oposició, d'acord amb el que disposa l'article 5 de la Llei Orgànica 5/1999, de Protecció de Dades de Caràcter Personal (BOE de 14.12.1999).
  
18. Recursos
  
La present convocatòria, les seues bases i tots els actes administratius que siguen dictats en la seua execució, excepte les actuacions del tribunal, podran ser impugnats de conformitat amb el que disposa l'article tercer de la present resolució.
  
Contra les resolucions i actes de tràmit que impedisquen la continuació en el procediment dictats pel tribunal que jutja el procés selectiu, podrà interposar-se recurs d'alçada davant el president del consorci, en el termini d'un mes, a partir del dia següent al de la publicació o notificació de l'acte corresponent.
  
Tot això sense perjudici que s'utilitze qualsevol altre recurs que per al seu dret s'estime convenient.
  
ANNEX II
  
BAREM DE MÈRITS DE METGE
  
ADJUNT D'ANESTÈSIA
  
1. Experiència professional
  
La puntuació màxima a atorgar pel concepte d'experiència professional serà de 20 punts, d'acord amb el barem següent:
  
a) Per haver exercit lloc de la mateixa categoria i especialitat a la qual es concursa en el Consorci Hospital General Universitari de València 0,30 punts per mes complet de servei en actiu.
  
b) Per haver exercit lloc de la mateixa categoria i especialitat a la qual es concursa en altres administracions públiques 0,10 punts per mes complet de servei en actiu.
  
c) Per haver exercit lloc de la mateixa categoria i especialitat a la qual es concursa per compte d'altri, autònoms o professionals 0,05 punts per mes complet de servei en actiu.
  
Per a la justificació dels apartats a) i b) del barem de mèrits s'haurà de presentar certificació expedida per l'administració corresponent.
  
Per a justificar l'apartat 1.c), s'haurà d'aportar còpia compulsada del contracte de treball i certificació de l'empresa de les funcions desenvolupades, quan aquestes no puguen deduir-se dels termes del contracte, sense que s'admeta contradicció entre ambdós documents, així com certificació o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria professional. Quan procedisca i en substitució de tals documents, s'aportarà certificació oficial que acredite haver-cotitzat en el règim especial o en la mutualitat corresponent.
  
2. Formació
  
2.1. Formació acadèmica
  
La puntuació màxima per l'apartat de formació acadèmica no podrà excedir els 4 punts.
  
2.1.1 Es valorarà fins a un màxim de 2 punts l'expedient acadèmic de l'aspirant, d'acord amb els criteris següents:
  
a) Per cada matrícula d'honor o excel·lent durant els estudis de llicenciatura: 0,15 punts.
  
b) Per cada notable: 0,07 punts.
  
No han de valorar-se les assignatures de religió, idiomes, ètica, formació política i educació física.
  
2.1.2 Es valorarà la possessió del títol de doctor de la forma següent:
  
a) Grau de doctor: 1 punt
  
b) Grau de doctor cum laude: 2 punts
  
En els anteriors apartats a) i b) es valorarà el grau de major puntuació.
  
La justificació del present apartat del barem es realitzarà mitjançant certificació acadèmica expedida per l'òrgan competent.
  
2.2. Formació especialitzada
  
La puntuació màxima per l'apartat de formació especialitzada no podrà excedir 8 punts.
  
2.2.1. a) Titulats superiors que hagen complert el període complet de formació com a resident en l'especialitat de què es tracta (Certificat MIR): 5 punts.
  
b) Titulats superiors que hagen complert el període complet de formació com a residents en centre estranger amb programa reconegut de docència per a postgraduats en l'especialitat de què es tracta, i amb títol convalidat pel Ministeri d'Educació i Ciència: 5 punts.
  
c) Per formació com a especialista en centres acreditats per a la docència, en l'especialitat de què es tracta, per un mínim de dos anys: 2,5 punts.
  
(Els apartats a), b), i c) són excloents entre ells).
  
2.2.2. Per assistència a cursos superiors, diplomes o màsters impartits per centres universitaris, serveis de salut o conselleries de Salut de les comunitats autònomes, Ministeri de Sanitat i Consum, Ministeri d'Administracions Públiques, Institut Valencià d'Administració Pública o equivalents, Escola Valenciana d'Estudis per a la Salut així com les escoles de salut pública adscrites a qualsevol dels organismes esmentats; cursos de formació contínua i continuada així com els cursos impartits per centres acreditats per a la docència i que compten amb el reconeixement de l'organisme competent en matèria d'educació o sanitat de l'administració pública corresponent, que seran valorats de la manera següent:
  
a) Per assistència a cursos d'una duració entre 40 hores i 100 hores lectives. Per cada curs: 0,10 punts, fins a un màxim de 0,50 punts
  
b) Per assistència a cursos o diplomes de més de 100 hores lectives. Per cada curs: 0,20 punts, fins a un màxim d'1 punt.
  
c) Per assistència a màster. Per cada màster: 0,40 punts, fins a un màxim de 2 punts.
  
Només es valoraran aquells cursos que tinguen una relació directa amb les funcions a exercir en el lloc de treball convocat.
  
No seran objecte de valoració aquelles activitats de naturalesa diferent dels cursos, com ara jornades, seminaris, taules redones, debats de trobades, etc.
  
2.3. Idiomes comunitaris
  
Es valorarà amb 0,20 punts cada curs complet d'un idioma d'un altre país de la Unió Europea, o el seu equivalent si es tracta de cicles o, si és el cas, 12 crèdits, corresponents a títol expedit per una universitat o escola oficial d'idiomes, públiques o legalment reconegudes per a impartir estudis amb validesa oficial. Fins a un màxim d'1 punt.
  
2.4. Coneixement de valencià
  
El coneixement de valencià es valorarà fins a un màxim de 3 punts, d'acord amb la possessió del corresponent certificat expedit o homologat per la Junta Qualificadora de Coneixements de Valencià:
  
Certificat de Coneixement Oral: 0,50 punts
  
Certificat de Grau Elemental: 1 punts
  
Certificat de Grau Mitjà: 2 punts
  
Certificat de Grau Superior: 3 punts
  
Només es valorarà el certificat de major puntuació.
  
3. Altres activitats
  
La suma global d'aquest apartat no podrà excedir els 4 punts.
  
3.1. Activitats docents
  
a) Professor en centres universitaris, en matèries relacionades amb les funcions de la categoria professional convocada, per cada curs acadèmic complet, i, fins a un màxim d'1 punt: 0,20 punts.
  
b) Per direcció de tesi doctoral, en matèries relacionades amb les funcions de la categoria professional convocada, per cada tesi dirigida, i fins un màxim d'1 punt: 0,15 punts.
  
c) Per impartir cursos de formació i perfeccionament, que tinguen relació amb les funcions de la categoria professional convocada, i que hagen estat convocats o homologats per qualsevol centre o organisme oficial de formació d'empleats públics, fins un màxim d'1 punt, a raó de 0,15 punts per cada mòdul complet de 20 hores (no fraccionables). Aquests cursos es valoraran per una sola vegada, i no seran susceptibles de ser valorades successives edicions d'un mateix curs.
  
La suma dels apartats a), b) i c) no podrà excedir els 2 punts.
  
3.2. Publicacions
  
El tribunal, tenint en compte el factor d'impacte, podrà valorar les publicacions, en llibres i revistes, relacionades amb les funcions del lloc de treball de la categoria convocada, fins a un màxim de 2 punts. En tot cas els llibres hauran de tenir l'ISBN acreditatiu, i els treballs només podran ser valorats una vegada.
  
ANNEX III
  
PROGRAMA CONCURS OPOSICIÓ
  
METGE ADJUNT D'ANESTÈSIA
  
Bloc I. Coneixements bàsics
  
Tema 1. La Constitució espanyola de 1978. Estructura. Drets i deures fonamentals. Organització territorial de l'estat.
  
Tema 2. L'Estatut d'Autonomia de la Comunitat Valenciana. La Generalitat Valenciana. institucions d'autogovern. La Llei de Govern Valencià. El president de la Generalitat. El Consell. Relacions entre el Consell i les Corts Valencianes. L'administració pública de la Generalitat Valenciana. La responsabilitat dels membres del Consell i de l'administració Pública de la Generalitat Valenciana. Competències de la Generalitat Valenciana. Reforma de l'Estatut.
  
Tema 3. Els principis generals i l'organització general del sistema sanitari públic segons la Llei 14/1986, de 25 d'abril, General de Sanitat. El Reial Decret 29/2000, de 14 de gener, sobre noves formes de gestió del Sistema Nacional de Salut: fundacions, consorcis i societats estatals; les garanties dels ciutadans.
  
Tema 4. Les competències sanitàries de la Generalitat Valenciana i el sistema sanitari a la Comunitat Valenciana segons la Llei 3/2003, de 6 de febrer, d'Ordenació Sanitària de la Comunitat Valenciana. L'Agència Valenciana de Salut: naturalesa, òrgans i fórmules organitzatives d'integració de recursos assistencials.
  
Tema 5. L'atenció especialitzada a la Comunitat Valenciana. Organització, funcions i estructura.
  
Tema 6. La Llei 16/2003, de 28 de maig, de Cohesió i Qualitat del Sistema Nacional de Salut.
  
Tema 7. La Llei 44/2003, de 21 de novembre, d'Ordenació de les Professions Sanitàries: normes generals, l'exercici de les professions sanitàries, el desenvolupament professional i el seu reconeixement, i la participació dels professionals.
  
Tema 8. La Llei 41/2002, de 14 de novembre, Llei Bàsica Reguladora de l'Autonomia del Pacient i de Drets i Obligacions en Matèria d'Informació i Documentació Clínica. La Llei 1/2003, de 28 de gener, de Drets i Informació al Pacient de la Comunitat Valenciana.
  
Tema 9. Els principis de la protecció de dades segons la Llei Orgànica 15/1999, de 13 de desembre, de Protecció de Dades de Caràcter Personal. El Servei d'Atenció i Informació al Pacient (SAIP).
  
Tema 10. El Consorci Hospital General Universitari de València (CHGUV): breu història i estatuts. El reglament d'organització, estructura i funcionament del CHGUV.
  
Tema 11. Economia i salut. Conceptes bàsics. Eficàcia i eficiència. L'avaluació econòmica de tecnologies sanitàries. Estratègies competitives de la sanitat.
  
Tema 12. Medicina costefectiva i medicina basada en l'evidència.
  
Tema 13. La gestió clínica. Concepte. Tècniques bàsiques.
  
Tema 14. El contracte de treball i les seues modalitats, segons l'Estatut dels Treballadors. El personal estatutari: normes generals i classificació, segons la Llei 55/2003, de 16 de desembre de l'Estatut Marc del Personal Estatutari dels Serveis de Salut.
  
Tema 15. El conveni col·lectiu vigent del CHGUV: Comissió Paritària del Conveni i Comissió de Personal. La jornada, descansos, permisos, vacances i excedències del personal al servei del CHGUV. Règim disciplinari.
  
Tema 16. La Llei 53/1984, de 26 de desembre, d'Incompatibilitats del Personal al Servei de les Administracions Públiques.
  
Tema 17. La Llei 31/1995, de 8 de novembre, de Prevenció de Riscos Laborals. L'organització dels serveis de prevenció en l'àmbit de la Generalitat Valenciana.
  
Tema 18. Normes bàsiques de seguretat i protecció de la salut en l'àmbit de la prestació i les institucions sanitàries. Factors específics de risc de l'activitat a desenvolupar, i equips i mesures de protecció.
  
Bloc II. Coneixements específics
  
Tema 19. Principis de farmacologia. Farmacocinètica. Administració simultània de diversos medicaments. Farmacodinàmia. Interaccions medicamentoses en anestèsia.
  
Tema 20. Analgèsics opioides i no opioides.
  
Tema 21. Hipnòtics.
  
Tema 22. Anestèsics inhalatoris.
  
Tema 23. Relaxants musculars.
  
Tema 24. Anestèsics locals.
  
Tema 25. Coadjuvants anestèsics. Neurolèptics, antidepressius, anticolinesteràsics, clonidina, dexmedetomidina.
  
Tema 26. Altres fàrmacs importants en anestèsia. Diürètics. Vasopressors i inotròpics. Bloquejants beta-adrenèrgics. Vasodilatadors. Antiarítmics. Broncodilatadors. Antibiòtics d'ús comú en anestèsia. Estimulants i inhibidors de l'hemostàsia..
  
Tema 27. Estudi preoperatori. Medicació preoperatòria, interacció medicamentosa, profilaxi antibiòtica, profilaxi tromboembòlica. Classificació ANSA. Proves funcionals respiratòries
  
Tema 28. Fisiologia cardiovascular i monitorització hemodinàmica. Electrocardiografia. Pressió arterial. PVC. Cateterització de l'artèria pulmonar. Despesa cardíaca i pressió d'artèria pulmonar. Doppler transesofàgic. Ecografia i ecografia transesofàgica.
  
Tema 29. Fisiologia i monitorització respiratòria. Capnografía i gasos anestèsics. Pulsioximetria. Volums. Bloqueig neuromuscular.
  
Tema 30. Fisiologia i monitorització neurològica. Profunditat anestèsica. EEG. VIS. Doppler TC. Potencials evocats. Anàlisi biespectral.
  
Tema 31. Fisiologia i monitorització de la funció hepàtica, renal, temperatura i equilibri àcid'base.
  
Tema 32. Fluidoteràpia. Tècniques d'hemodilució. Transfusió sanguínia i tècniques d'autotransfusió.
  
Tema 33. Via aèria i intubació endotraqueal. Tractament de la via aèria difícil. Anestèsia inhalatòria.
  
Tema 34. Anestèsia total intravenosa.
  
Tema 35. Anestèsia amb baixos fluxos. Anestèsia amb circuit tancat. Tècniques anestèsiques especials. Hipotensió controlada. Hipotèrmia induïda. Protecció neurològica. Cirurgia de llarga duració.
  
Tema 36. Complicacions durant l'anestèsia I. Embolisme aeri. Reacció anafilàctica. Pneumònia per aspiració. Crisi hipertensiva. Diabetis insípida. Síndrome neurolèptica maligna
  
Tema 37. Complicacions durant l'anestèsia II. Arítmies. Isquèmia miocàrdica. Tromboembolisme. Edema pulmonar. Hipovolèmia aguda. Hipertensió arterial
  
Tema 38. Complicacions durant el període postoperatori immediat. Insuficiència respiratòria. Nàusees i vòmits. Feocromocitoma i hipotensió postoperatòria. Contagi d'infeccions. Irrigació amb glicina. Hipotèrmia tremolor. Hemorràgia. Recurarització. Despertar prolongat. Pruïja. Delirium postoperatori
  
Tema 39. Anestèsia en cirurgia cardíaca. Cardíaca pediàtrica. Cirurgia de vascular de grans vasos.
  
Tema 40. Anestèsia en cirurgia toràcica. Ventilació unipulmonar. Videotoracoscòpia. Rentat broncoalveolar. Cirurgia de reducció de volum.
  
Tema 41. Anestèsia en cirurgia digestiva. Tècniques laparoscòpiques.
  
Tema 42. Anestèsia en geriatria. Canvis anatòmics i fisiològics. Consideracions perioperatòries. Canvis fisiopatològics de l'ancià i modificacions farmacològiques.
  
Tema 43. Anestèsia en ginecologia i obstetrícia. Toxicitat fetal per anestèsics locals, monitorització fetal, pas transplacentari de medicaments, placenta retinguda, despreniment de placenta, preeclàmpsia, repercussions dels medicaments emprats pels tocòlegs, dany nerviós del part vaginal. Analgèsia epidural maneig del dolor no obstètric de l'embarassada.
  
Tema 44. Anestèsia en cirurgia maxil·lofacial i odontologia.
  
Tema 45. Neuroanestèsia. Protecció cerebral.
  
Tema 46. Anestèsia en cirurgia oftalmològica.
  
Tema 47. Anestèsia en cirurgia oncològica.
  
Tema 48. Anestèsia en cirurgia ORL. Tècniques amb làser.
  
Tema 49. Anestèsia en cirurgia pediàtrica. Maneig preoperatori dels fluids, inducció inhalatòria. Anestèsia neonatal. Anestèsia intrauterina.
  
Tema 50. Anestèsia en el donant per a l'explantament i en els trasplantaments.
  
Tema 51. Anestèsia en cirurgia traumatològica i ortopèdica. Cures postoperatòries.
  
Tema 52. Anestèsia en procediments d'urologia. Anestèsia en el pacient obès.
  
Tema 53. Anestèsia en la miastènia greu i malalties neuromusculars.
  
Tema 54. Anestèsia en pacients portadors de sida i hepatitis. Altres malalties transmissibles.
  
Tema 55. Anestèsia i malalties específiques I. Apnea de la son. Diabetis. Síndrome Eaton Lambert. Malalties endocrines.
  
Tema 56. Anestèsia i malalties específiques II Insuficiència renal. Malalties hereditàries. Insuficiència respiratòria. Malalties cardíaques. Anestèsia del pacient cardiòpata per a cirurgia no cardíaca. Colagenosi. Trastorns de la coagulació. Malaltia mental. Teràpia electroconvulsiva.
  
Tema 57. Urgències. Anestèsia en el pacient politraumatitzat.
  
Tema 58. Dolor postoperatori: necessitats analgèsiques. Analgèsia preventiva. Complicacions del dolor postoperatori.
  
Tema 59. Tractament del dolor en situacions especials. Politraumatitzats. Grans cremats. Urgències. Pacients opioidedependents.
  
Tema 60. Analgèsia en el pacient crític.
  
Tema 61. Analgèsia controlada pel pacient.
  
Tema 62. Alteracions hemodinàmiques i la seua relació amb arítmies. Cardiopaties valvulars.
  
Tema 63. Hipertensió arterial. Insuficiència cardíaca.
  
Tema 64. Maneig actual de la isquèmia miocàrdica.
  
Tema 65. Pericarditis aguda. Tapament cardíac.
  
Tema 66. Xoc.
  
Tema 67. Destret respiratori agut de l'adult.
  
Tema 68. Insuficiència renal aguda. Tècniques de reemplaçament renal.
  
Tema 69. Trastorns endocrins: diabetis Mellitus.
  
Tema 70. Hemorràgia digestiva aguda.
  
Tema 71. Insuficiència hepàtica aguda.
  
Tema 72. Pancreatitis aguda.
  
Tema 73. Trastorns metabòlics: nutrició enteral i parenteral.
  
Tema 74. Sepsis i xoc sèptic.
  
Tema 75. Síndrome de disfunció multiorgànica.
  
Tema 76. Trastorns hipertensius de l'embaràs.
  
Tema 77. Vigilància intensiva en les complicacions obstètriques. Embòlia de líquid amniòtic. Despreniment de placenta. Sepsis puerperal. Hemorràgies obstètriques.
  
Tema 78. Intoxicacions agudes: tractament general de les intoxicacions.
  
Tema 79. Maneig del pacient immunodeprimit. Cures postoperatòries del pacient trasplantat.
  
Tema 80. Politraumatisme. Síndrome d'aixafament. Traumatisme craneoencefàlic.
  
Tema 81. Hipertèrmia. Colp de calor. Hipotèrmia. Congelacions.
  
Tema 82. Síndromes neuromusculars i polineuropaties d'ingrés en UCI. Miastènia greu. Síndrome de Guillén-Barré.
  
Tema 83. Modes de ventilació. Alta freqüència. Pressió suport. Jet transtraqueal. Desconnexió de la ventilació mecànica. Fisoteràpia respiratòria. Ventilació no invasiva.